Sayau poco-poco

** Sayau Poco-poco** nopo nga iso kawo sayau miampai tulun ginumuan id bontuk do aerobik om ointutunan kopio sabaagi do abaabayan minguyat tinan id pogun Malaysia om Indonesia. Sundung pia do ingkaa, sayau diti popokito do pioduhan soira do noboros o Jawatankuasa Fatwa pogun Perak ontok Milatok 2011 do au osonong o sayau diti tu' haro pionitan do kotumbayaan id suang do ugama, om nogi mamantug do sunduan. Tumanud do ponoriukan, aasaru o tonudon woyo diti id  Jamaica om kikowoyoon do ugama Kristian.

Mufti Perak, Tan Sri Harussani Zakaria kiboros do, sayau diti au milo potilombuson tu' haro woyo kotumbayaan ugama Kristian suai ko mamantug sunduan. ,  Abar kokomoi do panalaban diri nogi nakaanu to'ongkop abar id Indonesia , , Qatar , om piipiro  pogun suai., 

Kiwaa do duo teori kokomoi nontodonon sayau dii nung id Filipina toi ko' id Indonesia.

## Kapamantugan do Sunduan
Tumanud do hogot "poco" id suang do piipiro kamus nopo nga pinirati sabaagi do kawo sayau dii olias (liar) ii nasayau soira norudukan do "Sunduan Sakag". Poingakup nogi do istila Oulau Poco ("Pocomania") tumanud do Encyclopædia Encarta , om Encyclopædia Britannica 

## Woyo do Kotumbayaan Ugama
Sayau Poco-poco kiwaa do woyo walib ekoran, laang gura id wanan-gibang-dumbangan-dohuri. Sayau Poco-poco nogi nga momilaang-laang  mantad id gibang kumaa wanan om dumbangan kumaa dohuri, (miagal bontuk do salib). Minomonsoi o kotinanan BBC Indonesia do luputan kokomoi songulun koinano PAN mantad Kuala Selangor, Dzulkefli Ahmad kiboros do "Nokuro tu' minog do pasalaon. Iti nopo sayau nga koubasanan om korohian do tulun ginumuan montok popohiok do ginawo. Songulun mufti nuru do mongilag ahal tagayo diti miagal do ka'adangon, korupsi om okon ko' poco-poco ii okon masalah tagayo," 

## Piralatan kumaa tondu om kusai
Suai ko iri, haro nogi piralatan tondu om kusai id suang do sayau dii.

## Kointalangon Mufti id Pogun-pogun do Suai
Tumanud do boros-boros id sawat, pinotus sabaagi do pogoduhan o sayau dii mantad Jawatankuasa Fatwa pogun Perak ontok Milatok 2011. Sundung pia do ingkaa, kiwaa po piipiro pogun ii au po manahak kootuson om kakal po id ponoriukan kokomoi do sayau poco-poco dilo.

### Kelantan
Mufti Kelantan, Datuk Mohamad Shukri Mohamad minonuhu Majlis Fakta Kabangsaan do monoriuk kawagu sayau dii. Minanambah nogi isio do ahal dii do nuru do pibarasan kawagu ahal dii id nayatan kabangsaan.

### Perlis
Minimboros o mufti Perlis, Dr Juanda Jaya do, Majlis Fatwa pogun au poposoliwan do goris tonudon ii mogodutulun ginumuan do sumayau poco-poco nung au mitoguang do tadat Islam. Dr Juanda ii nogi puruan Majlis Fatwa kabangsaan kiboros do maan disido sorisido nunu impohon ii milo gunaon montok Majlis Fatwa Perak pogulu momonsoi kootuson om manambah kokomoi id Perlis gisom baino au insan do mogodu toi ko' mongunsub do sumayau sayau poco-poco.

Kiboros nogi isido do monorisid nunu impohon-impohon ii oguno id suang do pogoduhan sayau diti. Tinondo diti, ahal diti au po pibarasan id Majlis Fatwa pogun.

### Kedah
Mufti Kedah, Datuk Sheikh Muhamad Baderudin Ahmad mongintalang kokomoi isu dii montok osukuon om pibarasan id Majlis Fatwa Negeri Kedah id timpu tosomok. Isu diti nuru do sorisidon pogulu po polombus ii wosoyon.

## Kointalangon mantad tulun ginumuan
Pogoduhan dii popounsub do popoimbulai boros miagal id siriba:-

* Bagas mufti Perlis, Prof Madya Dr Mohd Asri Zainul Abidin kiboros do sayau poco-poco, au minog do silihon sabaagi do pogoduhan nung sosongulun di popoburu tu manu monginmuai kotumbayaan ii au pointopot id akidah Islam.
* Songulun anggota PAN mantad Kuala Selangor, Dzulkefli Ahmad, minomboros do "Songulun mufti nuru do mongilag ahal tagayo  miagal do ka'adangon, korupsi, om okon ko' poco-poco ii masala tagayo," soira noi pinguhatai do BBC Indonesia., 
* Mobi Shah Alam, Khalid Samad kiboros do Jawatankuasa Fatwa Perak nuru mamarati sunduan ugama Islam pogulu popoimagon isoiso sabaagi do pogoduhon. Id ugama Islam nopo nga tumanud do gaab (Pomitanan, sumayau poco-poco miampai gura salib ii au monguro tu gaab montok do sumayau), ii milo mongotus do pogoduhan.
* Timbalan Menteri id Jabatan Perdana Menteri, Datuk Dr Mashitah Ibrahim, nga kipomusarahan do sayau poco-poco nopo nga iso kawo sayau id bontuk do monguyat do tinan om au minog do silihon sabaagi pogoduhan id pointongkop pogun, sundung pia gura salib au monguro tu kigaab do sumayau. Soira nouhot nung nuru o Jabatan Kemajuan Islam Malaysia (JAKIM) do monorisid pogoduhan sayau dii, kiboros isio do sorisidon kawagu nung kaanu kumpilin mantad do tulun ginumuan. 

## Kootuson Majlis Fatwa
Muzakarah Jawatankuasa Majlis Fatwa Kebangsaan pinotus do tulun Islam id Malaysia milo sumayau do sayau poco-poco nung au mitoguang do kaajalan Islam om goris tonudon Buru Kebatinan id Pokitanan Seni Sandad Tinaru Melayu 2007. Iti nopo tumanud do nunu-nunu buruon ii milo wonsoyon id ugama Islam aa pondo misodu id kaajalan ugama Islam toi ko' miagal do ugama suai.

Momuruan Majlis Fatwa Kabangsaan, Prof Emeritus Tan Sri Dr Abdul Shukor Husin, kiboros do tulun Islam milo sumayau do sayau toi ko' gitog dii nung tumanud id ponontudukan toi ko' etika panambasaan, aiso woyo ii au osonong, mistik, ritual, kebatinan, tahyul om khurafat ii milo do mongumpadan do akidah diolo.

Sundung pia do ingkaa, jawatankuasa dii mamantang kootuson Perak do mogodu sayau poco-poco id pogun dii id Milatok digulu, ii pinionit do sosongulun id suang do nunu nopo om ahal ii kopiagal do ugama suai om nogi ii mitoguang do ponontudukan do ugama Islam nopo nga iso pogoduhan. , ,

## Sukuon